CELEX: 62010CA0271
Language: da
Date: 2011-06-30 00:00:00
Title: Sag C-271/10: Domstolens dom (Tredje Afdeling) af 30. juni 2011 — Vereniging van Educatieve en Wetenschappelijke Auteurs (VEWA) mod Belgische Staat (anmodning om præjudiciel afgørelse fra Raad van State van België, Belgien) (Direktiv 92/100/EØF — ophavsret og beslægtede rettigheder — offentligt udlån — vederlag til ophavsmænd — rimeligt vederlag)

27.8.2011   
            
            
               DA
            
            
               Den Europæiske Unions Tidende
            
            
               C 252/5
            
         Domstolens dom (Tredje Afdeling) af 30. juni 2011 — Vereniging van Educatieve en Wetenschappelijke Auteurs (VEWA) mod Belgische Staat (anmodning om præjudiciel afgørelse fra Raad van State van België, Belgien)
   (Sag C-271/10) (1)
   
   (Direktiv 92/100/EØF - ophavsret og beslægtede rettigheder - offentligt udlån - vederlag til ophavsmænd - rimeligt vederlag)
   2011/C 252/07
   Processprog: nederlandsk
   
      Den forelæggende ret
   
   Raad van State van België
   
      Parter i hovedsagen
   
   
      Sagsøger: Vereniging van Educatieve en Wetenschappelijke Auteurs (VEWA)
   
      Sagsøgt: Belgische Staat
   
      Sagens genstand
   
   Anmodning om præjudiciel afgørelse — Raad van State van België — fortolkning af artikel 5, stk. 1, i Rådets direktiv 92/100/EØF af 19. november 1992 om udlejnings- og udlånsrettigheder samt om visse andre ophavsretsbeslægtede rettigheder i forbindelse med intellektuel ejendomsret (nu artikel 6, stk. 1, i Europa-Parlamentets og Rådets direktiv 2006/115/EF af 12. december 2006) — vederlag til ophavsmænd for offentligt udlån — tilstrækkeligt vederlag
   
      Konklusion
   
   Artikel 5, stk. 1, i Rådets direktiv 92/100/EØF af 19. november 1992 om udlejnings- og udlånsrettigheder samt om visse andre ophavsretsbeslægtede rettigheder i forbindelse med intellektuel ejendomsret er til hinder for en lovgivning som den i hovedsagen omhandlede, der indfører en ordning, hvorefter vederlaget til ophavsmændene i tilfælde af offentligt udlån udelukkende beregnes i forhold til antallet af lånere, der er indskrevet ved de offentlige institutioner, på baggrund af et fastsat beløb pr. låner pr. år.
   
      (1)  EUT C 234 af 28.8.2010.